CELEX: 62015CN0003
Language: bg
Date: 2015-01-08 00:00:00
Title: Дело C-3/15: Преюдициално запитване от Amtsgericht Hannover (Германия), постъпило на 8 януари 2015 г.  — Alexandra Stück/Swiss International Air Lines AG

13.4.2015   
            
            
               BG
            
            
               Официален вестник на Европейския съюз
            
            
               C 118/14
            
         Преюдициално запитване от Amtsgericht Hannover (Германия), постъпило на 8 януари 2015 г. — Alexandra Stück/Swiss International Air Lines AG
   (Дело C-3/15)
   (2015/C 118/19)
   Език на производството: немски
   
      Запитваща юрисдикция
   
   Amtsgericht Hannover
   
      Страни в главното производство
   
   
      Ищец: Alexandra Stück
   
      Ответник: Swiss International Air Lines AG
   
      Преюдициален въпрос
   
   Следва ли Споразумението между Европейската общност и Конфедерация Швейцария по въпроси на въздушния транспорт (1) от 21 юни 1999 г., изменено с Решение № 2/2010 от 26 ноември 2010 година на Съвместния комитет за въздушен транспорт на Общността и Швейцария (2), да се тълкува в смисъл, че Регламент (ЕО) № 261/2004 на Европейския Парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (3) в съответствие с член 3, параграф 1, буква б) от този регламент се прилага и по отношение на пътниците, чиито полети се изпълняват от швейцарски въздушен превозвач, като излитат от летище в трета страна и кацат на летище в Швейцария?
   
      (1)  ОВ 2002, L 114, стр. 73; Специално издание на български език, 2007 г., глава 11, том 27, стр. 30.
   
      (2)  Решение № 2/2010 на Съвместния комитет за въздушен транспорт между Общността и Швейцария, създаден съгласно Споразумението между Европейската общност и Швейцарската конфедерация по въпроси на въздушния транспорт от 26 ноември 2010 година, заменящо приложението към Споразумението между Европейската общност и Конфедерация Швейцария по въпроси на въздушния транспорт, ОВ L 347, стр. 54.
   
      (3)  ОВ L 46, стр. 1; Специално издание на български език, 2007 г., глава 7, том 12, стр. 218.